31999R2654
L 325/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2654/1999 НА КОМИСИЯТА
от 16 декември 1999 година
за изменение на Регламент (ЕИО) № 2921/90 относно предоставянето на помощ за производството на казеин и казеинати от обезмаслено мляко
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 15 от него,
като има предвид, че:
(1)
От 1 януари 2000 г. Регламент (ЕО) № 1255/1999 заменя Регламент (ЕИО) № 804/68 на Съвета (2), последно изменен с Регламент (ЕО) № 1587/96 (3), както и, inter alia, Регламент (ЕИО) № 987/68 на Съвета от 15 юли 1968 г. относно определяне на общи правила за предоставянето на помощ за обезмаслено мляко, преработено в казеин или казеинати (4), последно изменен с Регламент (ЕИО) № 1435/90 (5). За да се вземат предвид тези нови разпоредби, Регламент (ЕИО) № 2921/90 на Комисията от 10 октомври 1990 г. относно предоставянето на помощ за производството на казеин и казеинати от обезмаслено мляко (6), последно изменен с Регламент (ЕО) № 2501/1999 (7), трябва да бъде изменен. Дефинициите на продуктите, които имат право на участие в тази схема за помощи, би следвало да бъдат добавени в посочения регламент, както и би следвало да бъде определен органът, до когото заявителите за помощи би следвало да подават заявленията си. Тези разпоредби следва да се прилагат от 1 януари 2000 г.
(2)
Управителният комитет по млякото и млечните продукти не е представил становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Член 1 от Регламент (ЕИО) № 2921/90 се изменя, както следва:
1.
Въвеждащата част на параграф 2 се заменя със следното:
„2. Помощта се изплаща въз основа на писмено заявление, подадено от производителя на казеин или казеинат до компетентния орган на държавата-членка, където са били произведени казеините или казеинатите, което да указва:“.
2.
Добавя се следният параграф:
„4. За целите на настоящия регламент:
a)
„обезмаслено мляко“ означава мляко от една или повече крави или кози, без добавка на други съставки и което е отчасти обезмаслено, за да се намали маслеността му до не повече от 0,10 %;
б)
„суров казеин“ означава продукти, които са неразтворими във вода и са добити от обезмаслено мляко чрез утаяване посредством микробно подкиселяване или добавяне на киселини, сирище или други млечни коагулиращи ензими, независимо от предишното им използване в йонообмен или процес на сгъстяване;
в)
„казеин“ означава отмити и изсушени продукти, които са неразтворими във вода и са добити от суров казеин или обезмаслено мляко чрез утаяване посредством микробно подкиселяване или добавяне на киселини, сирище или други млечни коагулиращи ензими, независимо от предишното им използване в йонообмен или процес на сгъстяване;
г)
„казеинати“ означава продукти, които са добити от изсушаване на казеин или суров казеин, третирани с неутрализиращи средства.“
Член 2
Настоящият регламент влиза в сила на 1 януари 2000 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 декември 1999 година.